KURZUS: Légi közlekedés

MODUL: Bevezetés

Bevezetés

| A légi közlekedés egy dinamikusan fejlődő, biztonságban és gyorsaságban leginkább elöljáró alágazata a közlekedésnek. A mai gondolkodásmódunk szerinti tényleges és tömeges polgári személy- és áruszállítás a második világháborút követően indult gyökeres fejlődésnek.
A jegyzet fő célja, hogy az olvasó áttekintő képet kapjon a légi közlekedés rendszeréről, működéséről, eszközeiről. A jegyzet hangsúlyozottan áttekintő jellegű, Aki mélyebben kíván megismerkedni az egyes területekkel, azoknak javasoljuk, hogy az irodalomjegyzékben található szakirodalmakat tanulmányozzák.
A jegyzet fejezetei részben egymásra épülnek, de önmagukban is tanulmányozhatók. A légi közlekedés nyelve az angol, azonban a jegyzetben igyekeztünk a megfelelő magyar nyelvű szavakat használni.