KURZUS: Légi közlekedés

MODUL: I. modul

9. lecke: Légi közlekedést kiszolgáló személyzet

| A légi közlekedés biztonságos, zavartalan működéséhez több különféle szervezet, szolgáltató, számtalan munkatársának szoros együttműködése szükséges. Két fő csoportot lehet megkülönböztetni, a légi vagy hajózó személyzetet és a földi kiszolgáló személyzetet. A következő felsorolás a munkavégzés helye szerint csoportosítja a személyzetet:
hajózó személyzet pilóták légi utaskísérők légi társaságok adminisztratív alkalmazottai repülőtér működtetését végző szakemberek légitársaság földi kiszolgáló szervezete utasok kezelését végző szakemberek csomagok ki- és berakását végző szakemberek jármű előkészítését végző szakemberek járművek ellenőrzését végző szakemberek repülőgépek karbantartását végző szakemberek repülőgépek javítását végző szakemberek hatósági feladatokat végző szakemberek légi irányítást végző szakemberek
Az előző felsorolásból részben látható, hogy az élet szinte minden területéről található munkakör a légi közlekedés területén.
Az utas először a járat kiválasztása és a jegyvásárlás során találkozna a légi társaságok alkalmazottjaival. Napjainkban a légi közlekedésben is egyre nagyobb teret hódít el az informatika az emberi alkalmazottaktól. A jegyvásárlás, vagy a légi társaság saját vagy globális rendszereken keresztül történik. A jegyeladás során általában 2-3%-kal több jegyet adnak el, mint ahányan ülőhely található a repülőgépen. Ennek oka, hogy statisztikai adatok alapján az utasok 2-3%-a nem jelenik meg a repülőtéren.
A repülőgépes utazás következő lépésében az utas megjelenik a repülőtéren. Ahogy a repülőtérről szóló fejezetben is látható volt, egyéni közlekedés esetén a parkolás kérdése már a repülőtérhez kapcsolódik.
Az utas vagy maga jelentkezik a repülőtéren vagy a légi társaság pultjánál jelentkezik. Sok esetben a légi társaságok ezt a feladatot kiadják az ún. földi kiszolgálást végző vállalkozásoknak.
Az utasnak át kell jutnia a repülőtér biztonsági ellenőrzésén. Az itt dolgozók nem repülőtéri alkalmazottak, de szerves részét képezik a kiszolgáló rendszernek. A hatósági előírások és a biztonsági előírások betartását ellenőrzik.
A repülőgépbe történő beszállás előtt a repülőgép utaskísérő személyzete fogadja az utast. Általában az utas a légi utaskísérőkkel találkozik, mint személyzet. A repülőgépen teljesítenek szolgálatot a pilóták. Általában egy kaptány és egy első tiszt vagy más néven másod pilóta irányítja a repülőgépet. Hosszabb út esetén az irányító személyzet is váltja egymást. Nagyobb repülőgépeken található pihenőhely, ahol a pilóták és az utaskísérők tudnak pihenni.
A repülés adminisztratív előkészítését irodai alkalmazottak végzik. Biztosítják a külön féle engedélyeket, időpontokat foglalnak a repülőtereken, igyekeznek a felmerült operatív problémákat megoldani.
A repülés földi kiszolgálópontja a repülőtér. A futópályák, gurulóutak karbantartása, télen a hó eltakarítása sokszor komoly kihívást jelent a méretek és a rendelkezésre álló szűk időkeret miatt.
A repülőgép repülésre történő előkészítése is a földi kiszolgáló személyzet feladata. A repülés előtt nem csak a személyzet által tapasztalt hibákat kell javítani, hanem a repülőgép típushoz tartozó dokumentáció alapján időről - időre bizonyos ellenőrzéseket el kell végezni. Ide tartozik, hogy minden tevékenységről részletes feljegyzést kell készíteni, hogy később esetleges vizsgálatok esetén visszakereshető legyen, hogy mi történt. A forgalmi előtér munkáját hasonlóan a légi irányításhoz egy diszpécser szervezi, hogy adott időben, minden eszköz rendelkezésre álljon. A forgalmi előtéren a forgalmi ügyeletes dönt az egyes műveletek végrehajtásáról, ő felelős a biztonságos működésért.
A csomagok, poggyászok berakása ma már részben gépesített folyamat, de a végső elhelyezést, rögzítést már embernek kell elvégezni. Hasonlóan az áruszállítógépek esetén az előre összerakott konténereket, palettákat gép emeli be a rakodótérbe, de a végső rögzítés és annak ellenőrzése a személyzet feladata. Az ellenőrzés részben arra terjed ki, hogy az előre elkészített rakodási tervnek megfelelően történt-e rakodás. A későbbi repülés bizonyos manővereinél, komoly problémákat okozhat a helytelen rögzítés. Külső szemlélő számára nem láthatóak ezek a folyamatok, de ezek nélkül a repülés nem működhet.
A repülés folyamatában is számtalan munkafolyamat elvégzésére van szükség. A légterek terheltsége miatt tervezni kell a légi forgalmat. Ez főként a tengerentúli járatok esetén jelent nagy feladatot. Korszerű informatikai rendszerek nagy segítséget nyújtanak a tervezésben, és később a végrehajtás során. A végrehajtásban nagy szerepet játszik a légi irányítás, ill. a hozzákapcsolódó szervezetek, meteorológia, forgalomtervezés, és a légi irányítók.
Komplex optimalizálási feladatról van szó. A pilóták minél könnyebb géppel (a biztonsági előírások betartása mellett) a felszállás után minél gyorsabban szeretnének a maximális magasságra emelkedni és így végrehajtani a repülést. A feladat megtervezése és irányítása egy összetett feladat, melynek végrehajtását egyre inkább informatikai eszközök végzik. Az ember korlátos képességeivel a biztonsági előírások figyelembevételével nem nagyon tudja áttekinteni a térben és időben változó folyamatokat.
Az előre elkészített repülési tervek végrehajtását a légi irányítók felügyelik. Felelősségteljes és megterhelő feladat a folyamatos kapcsolattartás a repülőgépek személyzetével. A számítógépek alkalmazása az irányítók munkáját is nagyban segíti.
Mint látható a nagyközönség számára ismerős pilóta, utaskísérő és légi irányító mellett számtalan, sokszor a háttérben dolgozó szakember munkája szükséges ahhoz, hogy egy repülőgép közlekedjen.
Irodalom
[1] Munkakörök a légi közlekedésben: https://www.airlinejobfinder.com/airlinejobs/
[2] Háy György: Amit a repülésről tudni kell. Typotex Kiadó, Budapest, 2006.

| Ellenőrző kérdések
Milyen módon lehet csoportosítani a légi közlekedést kiszolgáló személyzetet? Miért nehéz, felelősségteljes a légi irányítók munkája?